Ratzeburg

‘S e baile meadhanach ann an ceann a tuath na Gearmailt a th’ ann an Ratzeburg (IPA: ʁatsəbʊʁk, plattdüütsch: Ratzborg). 'S ann à Ratibor, ainm ceann-feadhna Slàbhach agus burg (dùn) anns a’ Ghearmailtis a tha an t-ainm. Tha e suidhichte aig 36m os cionn ìre na mara air leth-eilean air a chuairteachadh le còig lochan, anns an stàit Schleswig-Holstein, 100km air falbh bho Rostock, 220km bho Bherlin, 190km bho Hamburg agus 19km bho Lübeck.Luftlinie ‘S ann leis an sgìre Herzogtum Lauenburg a tha am baile agus tha 13,866 duine a' fuireach ann.Statistik Nord

Eachdraidh

Chaidh am baile a chlàradh airson a' chiad turais ann an 1044 nuair a thogadh manachainn an seo.Burgenarchiv Chaidh a' mhanachainn a mhilleadh agus na manaich a chur gu bàs ann an ar-a-mach nam Pàganach ann an 1066.New Advent Thug an Rìgh Heinrich der Löwe thairis a' baile ann an 1143 agus stèidhich e Easbaigeachd an seo ann an 1154 agus chaidh Cathair-eaglais a thogail cuideachd. Mhair an Easbaigeachd gu ruige 1566,New Advent nuair a ràinig An t-Ath-Leasachadh. Bhuineadh am baile gu Diùcachd Shagsainn-Lauenburg eadar 1296 agus 1864Kreisarchiv ged an robh e fo buaidh Diùcachd Mhecklenburg-Strelitz. Chaidh Ratzeburg ainmeachadh prìomh-bhaile na Diùcachd ann an 1619. Milleadh e ann an 1693Burgenarchiv nuair a bha feachdan na na Danmhairge a' cuairteachadh a' bhaile agus thogadh e a-rithist ann an stoidhl Baròc.

Bailean Co-cheangailte
 22px Esneux
 22px Châtillon
 22px Ribe
 22px Sopot
 22px Strängnäs
 22px Walcourt

 Iomraidhean 


 Ceanglaichean A-mach 
 Riaghaltas na Roinne

Roinn-seòrsa:Bailtean
Roinn-seòrsa:A' Ghearmailt
Roinn-seòrsa:Bailtean anns A' Ghearmailt